open-index/open-wikipedia-markdown huggingface dataset:
Vincinteddu d'Istria

**Vincinteddu d'Istria** (o Vincentellu d'Istria) hè un parsunaghju celebru di a storia di Corsica. Hè natu in u 1380, è mortu u 27 d'aprile di u 1434 in Ghjenuva. 

Hà purtatu i tituli di conte di Corsica, è di vicerè di Corsica. Oppostu à a Republica di Ghjenuva, hè statu u capimachja di u partitu aragunese in l'isula. Nemicu storicu di i Ghjenuvesi, hà finitu per esse statu chjappu è impiccatu in Ghjenuva, nant'à a piazza di u Palazzu Ducale di a cità lìgure.

## Orìgine famigliale

### I Cinarchesi
I Cinarchesi eranu una sterpa impurtante di signori corsi à u Medievu. Escenu da u castellu di Cinarca, oghje nant'à a cumuna di Casaglione.

D'appressu à a cronaca di Ghjuvanni Di A Grossa, sarianu isciuti da un conte venutu da Roma, chjamatu Ugo Colonna.

E famiglie da Leca, da la Rocca, d’Istria, da Bozzi, d’Urnanu, Da Litalà è da Bisè sò i discendenti di i Cinarchesi. A parolla « da » insegna un castellu.


### A famiglia di Vincentellu : una leia cù u reame d'Aragone
Vincentellu hè u figliolu di Ghilfucciu d'Istria, dettu "Ghjudice", signore d'Istria. A so mamma una surella d'Arrigu di A Rocca.

U so ziu era Arrigu di la Rocca, un grande signore corsu chì hà passatu a so ghjuventù in a corte d'Aragone. Arrigu finisce per esse elettu conte di Corsica versu u 1372, cun l'appoghju di l'Aragone.

Ci vole à dì chì apoi u 1297, u papa hà datu i territorii di a Corsica è di a Sardegna à u rè d'Aragone. Ma pocu à pocu un'altra grande putenza s'impone in u Mediterraniu : hè a Republica di Ghjenuva. I Ghjenuvesi volenu impatruniscesi di a Corsica è s'opponeranu à l'Aragone.




## Vincentellu d'Istria, vicerè di Corsica
In u 1401 morre Arrigu di la Rocca, u capimachja di u partitu aragunese in Corsica, oppostu à Ghjenuva. Un'altru cinarchese piglia a seguita d'Arrigu : hè Vincentellu d'Istria. In u 1405 riesce à cunquistà l'isula cun l'aiutu di u rè aragunese Martinu u primu. Hè numinatu vicerè, ma u so autoritarismu è a crescita di l'impositi rivultoni a pupulazioni in tutta a Corsica. Vincentellu fughje in Barcelona per circà l'aiutu di u rè d'Aragone, ciò ch'ellu riesce à fà è volta in Corsica qualchì mese più tardi.

Vincentellu hè elettu conte di Corsica in u 1419, cun l'aiutu di un'altru rè aragunese, Alfonsu V.

Principia allora a guerra contr'à i ghjenuvesi. In u 1420 Vincentellu piglia a citatella di Calvi. Vincentellu è u rè d'Aragone cercanu allora di piglià a cità di Bunifaziu, tenuta da Ghjenuva. L'assediu dura ottu mesi ma i bunifazinchi resistenu.

Vincentellu riesce à piglià dinù u castellu di Biguglia, locu di putere ghjenuvese in Corsica. Face custruisce a citatella di Corti.

Ma pocu à pocu u populu entre torna in rivolta contr'à Vincentellu, chì face cresce l'impositi. Li tocca à scappà è serà traditu da i soii. I Ghjenuvesi u facenu prigiuneru è serà cundannatu à morte. 

Fù scapatu u 27 d'aprile di u 1434, davant'à u palazzu ducale di Ghjenuva.

## Rifarenzi
* Edward Joy Morris, ''Picturesque, Historical, and Social: with a Sketch of the Early Life of Napoleon'', Philadelphia, 1855 (in inglesu)

## Note
Ciandarmaria di Sarra

A **Ciandarmaria di Sarra** (o A Gendermeria di Serra) hè una canzona tradiziunali di Corsica. Hè una canzona monda cunnisciuta in u sartinesu, ma ùn si sà qual'idda era a donna chì canta, nemmenu qual'iddu era esattamenti Dumenicu Branca. Ma quantunqua si sà ch'è i "Branca" mintuvati staghjiani in Quenza (U Scoddu, marzu 2010).

## A canzona
:A ciandarmaria di Sarra
:Circa à Dumenicu Bianca
:Pà rimetta li la foglia
:Chì hè sciassori in Villafranca
:U peghju sarà di mè
:M'hà prumissu eppo mi manca.

:S'è tù m'amaii di cori
:Com'è tù mi figuraii
:Oh lu bateddu di Nizza
:O Dumè nun lu piddaii
:Senza la to Margarita
:U mari nun lu varcaii.

:S'è tù ùn la vo fà par mè
:Fà la pa u to ziteddu
:S'è tù l'avissi da veda
:Pari fattu à lu pinneddu.

:S'è lu mari fussi inchjostru
:È la rena carta bianca
:Pà scriva lu nosciu amori
:Ùn ci ni saria abbastanza.

## Rifarenzi
* [ Numaru 12 [A Spannata]]
* U Scoddu numaru 51, marzu 2010
Treglia di scogliu

A **Treglia di scogliu** (*[[Mullus surmuletus]]*) hè un pesciu di mare chì face parte di a famiglia di i Mullidae. 

## Descrizzione

A treglia di scogliu si caratterizeghja da u so culore rossu rosulatu è e so nutaghjole pettorale lungarine. A so taglia media hè di à l'incirca 20 centimi, ma pò aghjunghje sinu à 30 centimi. 

## Ripartizione
Omu trova a treglia di scogliu in l'acque custiere di u mare Atlanticu orientale, di u mare Terraniu è di u mare Neru. Affizziuneghja i fondi rinosi è rucciosi sinu à una prufundità di à l'incirca 100 metri. 

### In Corsica
A treglia di scogliu hè prisente è cumuna in acque marine di Corsica.

## Biolugia

A treglia di scogliu hè un pesciu carnivoru chì si nutrisce per u più di picculi crustacei, di molluschi è di varmi marini. Hè attivu per u più di notte, piattendu si in i fondi marini durante a ghjurnata. A so riproduzione hà locu di veranu è d'istate, è e femine diponenu i so ovi in nidi scavati in a rena. 

## Tassonumia

I sinonimi scentifichi di *Mullus surmuletus* inchjudenu *Mullus barbatus*.

## Cunsirvazione

A treglia di scogliu hè una spezia relativamente cumuna in a so area di ripartizione, ma certe pupulazione ponu esse minacciate da a pesca eccessiva è a distruzzione di u so ambiente. Misure di cunsirvazione, tale cuntingenti di pesca è a prutezzione di e zone di riproduzione, sò messe in ballu in, certi lochi per assicurà a sopravvivenza di a spezia. 

## Riferimenti
* Rughjeru Miniconi, Parlata aghjaccina cittatina è paisana, Ed. A Barcella, 2017.
* Miniconi R., Molinier R., Nouhen D., Pimort M.-J. (1980) *Pesci di Corsica è di u Mediterraniu*, Parcu Naturale Regiunale di Corsica (in francese)

## Note


## Ligami
* [ Vucabulariu aiaccinu di a pesca, [Matina latina]]

## Da vede dinù
* a treglia di fanga
## Altri prugetti
*  ''Mullus surmuletus''  annantu à Wikimedia Commons.
Gattucciu

U **Gattucciu** (*[[Scyliorhinus canicula]]*) hè un pesciu di mare chì faci partita di a famiglia di i Scyliorhinidae. U gattucciu hè longu da 40 à 80 cm. Pò pisà sin'à 5 kilò. Si scontra in u mare Mediterraniu è in u mare Atlanticu, da a Norvegia sin'à u Senegale. U gattucciu dorme di ghjornu è caccighjeghja di notte. Si nutrisce di picculi pesci, di crustacei è di varmi.

## In Corsica
U gattucciu hè cumunu in Corsica.

## Referenze
* Miniconi R., Molinier R., Nouhen D., Pimort M.-J. (1980) *Pesci di Corsica è di u Mediterraniu*, Parcu Naturale Regiunale di Corsica (in francese)

## Ligami
* [ Vucabulariu aiaccinu di a pesca, [Matina latina]]

## Da vede dinù
* i pesci di Corsica
Capponu

U **Capponu**  (o Cappone) (*[[Scorpaena scrofa]]*) hè un pesciu di mari chì faci parti di a famiglia di i Scorpaenidae. 

## Discrizzioni

U capponu hè u più grossu pesciu di u genaru *Scorpaena*. A culurazioni varieghja da u rossa scuru à u rusulinu pallidu, è  t'hà  i tacchi di culori scuru annantu à u so corpu.  Hà  i spini vilanosi, è pò aghjunghja un pesu massimu di circa 3 chilugrammi. Pò aghjunghja una lunghezza massima di 50 centimi (20 po), ma misura generalamenti circa 30 cm (12 po). Accerta Tito de Caraffa chì "Avemu vistu piglià, in Erbalunga, un capponu chì misurava 0,50 centimi è pisava circa sei chilò." .

U capponu t'hà 12 spini dursali, 9 raghji moddi dursali, 3 spini anali è 5 raghji moddi. T'hà à spessu una tacca bughja annantu à i so spini dursali zimbrunuti trà a 6a è l'11a spina. Hà dinò longhi tentaculi sopraurbitarii.

## Distribuzioni
'Ssa spezia si trova in u mari Tarraniu. Si scontra dinò in l'uceanu  Atlanticu uriintali intornu à l'isuli britannichi, induva eddu hè raru, à u sudu di u Senegalu, di l'isuli Canarii è di u Capu Verdi.

## Ambienti
U capponu hè dimersali è campa in i mezi marini è salmastri incù fondi rucciosi, rinosi o fangosi à i prufundità da 20 à 500 metri. Di ghjornu, si ni stà in i tani è in i sapari. Di notti, esci par caccighjà. A ci dici Tito de Caraffa . chì "'Ssu pesciu stà i pratulini d'arba marina, i rocchi abbastanza fondi è ancu i rinona à curaddu di u largu in i prufundità variendu trà cinqui è vinti bracci (unità di misura)".

## Cumpurtamentu
'Ssa spezia hè un pesciu sedintariu, sulitariu è micca migradori.  Hè pridatori è si ciba  d'altri pesci, è ancu di crustacei è di mulluschi.

## Gastrunumia
U capponu hè cunsidaratu unu di i pesci i più fini. Hè un ingridienti tradiziunali di l'aziminu. Hè dinò apradatu à spessu in a cucina giappunesa.

## In Corsica
U capponu hè assà cumunu in Corsica.

## Noti


## Bibliugrafia
* Tito de Caraffa, *Assaghju annantu à i pesci di u litturali di Corsica*, Bullitinu di a Sucità di scenzi storichi è naturali di Corsica, stamparia Ollagnier, Bastia, 1902
* Petru Casanova, *Motti*, Albiana, 2010
* Miniconi R., Molinier R., Nouhen D., Pimort M.-J. (1980) *Pesci di Corsica è di u Mediterraniu*, Parcu Naturali Regiunali di Corsica (in francesu)

## Liami
* ''I pesci marini'', Uffiziu di l'Ambienti di a Corsica

## Da veda dinò
* i pesci  di Corsica
Ernest Hemingway

**Ernest Hemingway** (21 lugliu 1898, Oak Park vicinu à Chicago - 2 lugliu 1961, Ketchum, Idaho) era un scrittori americanu. 

## Biugrafia
Hà presu parti à a prima guerra mundiali annantu à u fronti talianu. Hà cuminciatu in u 1926 incù u rumanzu *[[The Sun Also Rises]]* (publicatu in Italia incù u titulu *Fiesta*). U rumanzu *A Farewell to Arms* (in Italia cum'è *Addio alle Armi*, in corsu: *Addiu à l'Armi*), publicatu in 1929, li hà resu una fama mundiali. Più tardi, Hemingway hà scrittu u rumanzu *To Have and Have Not* (*Avè è micca avè*); in 1940 - u rumanzu *For whom the bell tolls* (*Par quali sona a campana*), chì discrivi a guerra civili in Spagna. Istu rumanzu hè divintatu ricunnisciutu com'è un caputravagliu. In u 1952, Hemingway hà ricivutu u premiu di Nobel par u racontu *The Old Man and the Sea* (*L'omu vechju è u mari*).

## Opari principali

### Rumanzi
* (1925) *The Torrents of Spring*
* (1926) *The Sun Also Rises*
* (1929) *A Farewell to Arms*
* (1937) *To Have and Have Not*
* (1940) *For Whom the Bell Tolls*
* (1950) *Across the River and Into the Trees*
* (1952) *The Old Man and the Sea*
* (1962) *Adventures of a Young Man*
* (1970) *Islands in the Stream*
* (1986) *The Garden of Eden*
* (1999) *True at First Light*

### Libri di raconti
* (1923) *Three Stories and Ten Poems*
* (1925) *In Our Time (book)|In Our Time*
* (1927) *Men Without Women*
* (1932) *The Snows of Kilimanjaro*
* (1933) *Winner Take Nothing*
* (1938) *The Fifth Column and the First Forty-Nine Stories*
* (1947) *The Essential Hemingway*
* (1953) *The Hemingway Reader*
* (1972) *The Nick Adams Stories*
* (1976) *The Complete Short Stories of Ernest Hemingway*
Gattubardu

U **Gattubardu** (*[[Scyliorhinus stellaris]]*) hè un pesciu di mare chì faci partita di a famiglia di i Scyliorhinidae. U gattubardu hè longu sin'à 2 metri. A lunghezza media hè 1,70 cm. U gattubardu hè pichjulatu. U ventre hè più chjaru. Si scontra in u Nordestu di u mare Atlanticu è dinù in u mare Mediterraniu. Si nutrisce di pesci è di crustacei.

## In Corsica
U gattubardu hè prisente in Corsica. Hè ancu chjamatu u pesciu gattu.

## Referenze
* Miniconi R., Molinier R., Nouhen D., Pimort M.-J. (1980) *Pesci di Corsica è di u Mediterraniu*, Parcu Naturale Regiunale di Corsica (in francese)

## Ligami
*  Vucabulariu aiaccinu di a pesca, Matina latina 

## Da vede dinù
* u gattucciu
* i pesci di Corsica
* u gattupardu
Nanna di Cuscionu

A **Nanna di Cuscionu** (o Nanna di Cuscione) hè una nanna di Corsica. Issa nanna hè tipica di a rigioni di u Taravu. Hè mintuvata da Salvatore Viale è Niccolò Tommaseo in i so *Canti pupulari corsi*.

## A nanna
:Ninninà, la mia diletta;
:Ninninà, la mia speranza.
:Seti voi la mia barchetta
:Chì cammina cun baldanza;
:Quidda chì nun temi venti
:Nè timpesti di lu mari.

:Addurmenta ti parpena
:Feti voi la ninnani.

:Carica d'oru è di perli
:Carica di merci è panni;
:Li veli sò di bruccatu
:Vinuti da mari in dà ni
:Li timoni d’oru fini
:Cun li lavuri più rari.

:Addurmenta ti parpena
:Feti voi la ninnani.

:Quandu poi nascisti vui
:Vi purtonu à battizà ni:
:La cummari fù la luna
:È lu soli lu cumpari:
:I steddi, chì erani in celi
:D’oru aviani li cuddani.

:Addurmenta ti parpena
:Feti voi la ninnani.

:L'aria riturnò sirena
:Tutta piena di splindori:
:Ancu li setti pianetti
:V’hani infusu li so doni.
:Ottu dì fecini festa
:Tutti quanti li pastori.

:Addurmenta ti parpena
:Feti voi la ninnani.

:Nun s’intesi altru ch'è soni;
:Nun si vidi altru ch'è danzi
:Par la vaddi di Cuscionu
:È in tutti li vicinanzi.
:Boccanera cun Falconi
:Feci festa à li so usanzi.

:Addurmenta ti parpena
:Feti voi la ninnani.

:Quandu sareti majori
:Passareti pa li piani
:L’arbi turnarani fiori;
:L'oliu sarani li funtani;
:Turnarà balsamu fini
:Tutta l'acqua di lu mari.

:Addurmenta ti parpena
:Feti voi la ninnani.

:È tutti quisti muntagni
:Carcarani di picurini;
:È sarani tondi è mansi
:Tuttt i cervi è li muvrini
:È li volpi cun l’astori
:Fughjarani da sti cunfini.

:Addurmenta ti parpena
:Feti voi la ninnani.

:Seti voi l'arba cannedda
:Seti voi l'arba barona;
:Quidda chì nasci in Bavedda
:Quidda chì nasci in Cuscionu:
:Seti voi l’arba muvredda
:Quidda chì pasci i muntona
:Di babbonu è di la mamma
:Seti voi lu strappacori.

:Addurmenta ti parpena
:Feti voi la ninnani.

## Da veda dinò
* a nanna di u Cuscionu
* a nanna di Palleca

## Rifarenzi
* Salvatore Viale, ''Canti popolari corsi'', 1855, Fabiani:Bastia
* N. Tommaseo, 1841, Canti popolari - Canti toscani, corsi, illirici, greci, Venezia
* A. L. A. Fée, Voceri, Canti pupulari di a Corsica, 1850, Derivaux
Bocca à Verghju

A **Bocca à Verghju** hè una bocca di Corsica. Hè situata annantu à a cumuna d'Evisa, à una altezza di 1404 metri. Si trova à mezu à a furesta d'Aitone è a furesta di Valdu Niellu. Si ghjugne in a bocca di Verghju per u stradone dipartementale D84. In a bocca, ci si trova una statua.
Razza stellina

A **raza stellina** (*Raja montagui*) hè una spezia di pesciu chì face parte di a famiglia di i Rajidae.

## Descrizzione

A raza stellina si caratterizeghja da un corpu pianu è tondu, incù una pelle liscia è nutaghjole pettorale à forma di rombu. U so culore varieghja da brunu chjaru à grisgiu scuru, incù qualchì volta tacche più bughje. 

## Ripartizione

Omu trova a raza stellina in l'acque custiere di u mare Atlanticu orientale, da a Nurvegia à a Mauritania. Priferisce i fondi rinosi è fangosi, induv'ellu si ciba di picculi pesci, crustacei è molluschi. 

A raza stellina hè prisente in acque marine di Corsica.

## Biolugia

A raza stellina hè ovuvivipara, ciò chì significheghja ch'è l'ovi si sviloppanu indrentu à a femina sinu à a sbucciata di i chjuchi. Pò aghjunghje una taglia massima di à l'incirca 1 metru di lunghezza è riproduce si una volta à l'annu. 

## Tassonumia

*Raja montagui* appartene à u generu Raja, chì ragruppa numerose spezie di raze. 'Ssa spezia hè stata discritta per a prima volta in 1834 da u naturalistu Henry Weed Fowler in u 1910. 

## Cunsirvazione

A raza stellina hè cunsiderata cum'è una spezia vulnerabile per causa di a pesca eccessiva è di a distruzzione di u so ambiente. E misure di cunsirvazione sò messe in ballu in certi lochi per pruteghje 'ssa spezia, in particulare cuntingenti di pesca è zone marine prutette. 

## Riferimenti
* Rughjeru Miniconi, Parlata aghjaccina cittatina è paisana, Ed. A Barcella, 2017.
* Miniconi R., Molinier R., Nouhen D., Pimort M.-J. (1980) *Pesci di Corsica è di u Mediterraniu*, Parcu Naturale Regiunale di Corsica (in francese)

## Note


## Altri prugetti
*  ''Raja montagui'' annantu à Wikimedia Commons.
Ciabattonu

U **ciabattonu** (o Ciabattone) (*[[Crenilabrus tinca]]*) hè un pesciu di mare chì faci partita di a famiglia di i Labridae.

## In Corsica
U ciabattonu hè cumunu in Corsica.

## Rifarenzi
* Miniconi R., Molinier R., Nouhen D., Pimort M.-J., *Pesci di Corsica è di u Mediterraniu*, Parcu Naturale Regiunale di Corsica, 1980 (in francesu)

## Liami
* Vucabulariu aiaccinu di a pesca, Matina latina 

## Da veda dinò
* Pesci di Corsica
Suvara

A **suvara** (*Quercus suber*) hè una spezia di pianta chì faci parti di a famiglia di i Fagaceae.

## Discrizzioni

A suvara hè un arburi à casci parsistenti appartinendu à a famiglia di i Fagaceae. Hè urighjinaria di u circondu mediterraniu, ind'edda hè largamenti sparta. Stu arburi pò aghjunghja un'altezza da 20 à 25 metri è pussedi un fustu zeppu è rozu. I casci di a suvara sò uvali, duri è di culori verdi scuru, incù una faccia supiriori lampanti è una faccia infiriori più pallida. I fiora sò chjuchi è discreti, di culori da giaddu à verdi, è appariscini di branu.

Una stesa di suvari hè una suvariccia.

## Ripartizioni

A suvara hè par u più prisenti in i paesi mediterranii tali u Portugallu, a Spagna, l'Italia è u Maroccu. Hè ancu cultivata in altri righjoni di u mondu, in particulari in Francia, in Tunisia è in Algiria. Stu arburi prifirisci i climi caldi è secchi, è ancu i terri beddi assiccati. 

A suvara hè cumuna in Corsica. Ci sò 24800 ettari di suvari in Corsica.

## Biulugia

A suvara hè una spezia à crescita lenta, ma chì pò campà insin'à 200 anni. Hè bè adattata à i cundizioni mediterranii, grazia à a so curteccia spessa è spungosa chì li parmetti di risista à a sicchina è à l'incendii. 'Ssa curteccia, cunnisciuta sottu u nomu di suvaru, hè racolta tutti i novi à dodici anni senza dannighjà l'arburi. A suvara hè ancu un arburi munoicu, ciò chì significheghja ch'eddu porta à tempu i fiora masci è femini annantu à listessu individuu. 

## Tassunumia

U nomu scentificu di a suvara hè *Quercus suber*. Hè ancu cunnisciutu sottu à altri noma, tali Quercus occidentalis, Quercus lusitanica è Quercus rotundifolia. 'Ssi noma sò à spessu apradati com'è sinonimi pà disignà 'ssa spezia. 

## Cunsirvazioni

A suvara hè una spezia chì ghjoca un rollu impurtanti in l'ecusistemi mediterranii. Furnisci un ambienti escinziali par numarosi spezii animali è vegetali, è cuntribuisci à a rigulazioni di u ciculu di l'acqua in i righjoni ind'eddu cresci. Eppuri, l'eccessu di sfruttamentu di u suvaru è a distruzzioni di u so ambienti naturali ani caghjunatu un diclinu di certi pupulazioni di suvari. Misuri di cunsirvazioni sò dunqua nicissarii pà prisirvà 'ssa spezia è assicurà a so sopravvivenza à longu andà. 

## Ecunumia
Ci sò quattru paesi chì riprisentani 87 % di a suvariccia mundiali: U Portugallu, a Spagna, l'Algeria è u Maroccu. A superficia di a suvariccia mundiali hè di : 2,3 millioni d'ettari. 
A pruduzzioni mundiali di suvaru hè di 340 000 tonni. U Portugallu ni pruduci 54%.

## Lessicu
A suvara hè ancu chjamata a leccia suvarina. 

## Gallaria d'imagini

Image:Quercus suber1.JPG|
Image:Quercus suber2.JPG|
Image:Quercus suber4.JPG|



Image:Quercus suber5.JPG|Una suvariccia
Image:Quercus suber7.JPG|
Image:Quercus suber3.JPG


## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Noti


## Altri prugetti
*  ''Quercus suber'' annantu à Wikimedia Commons.
Adam Mickiewicz

**Adam Bernard Mickiewicz** (Zaosie, 24 di dicembre 1798 - Costantinopoli, 26 di novembre 1855) hè consideratu u più poeta illustre polaccu.

## Biografia
Adam Mickiewicz hè natu u 24 di dicembre 1798 à Zaosie, vicinu à Nowogródek, l'anticu Gran Ducatu di Lituania da una famiglia di anticu lignaghju, ma arruvinata. A so furmazione culturale, di tipu classicu, hè stata cumplittata à l'Università di Vilnius da u 1815 à u 1819. Da u 1819 à u 1823 esercitò l'attività di prufessore à Kowno. 

Dopu esse si interessatu à i filosofi francesi illuministi com'è Voltaire, prestu cuminciò à passionà si à i capulavori di i grandi scrittori rumantichi Schiller è Byron.

À Vilnius si affiliò à una sucietà secreta cunnisciuta incù u nome di "Filomati è Filareti". Fortemente criticu per rapportu à u "paternu abbracciu" russiu annantu à u regnu polaccu, in u 1823 fù arrestatu da a pulizia russia incù altri acculiti di a setta. Fù imprighjunatu qualchì mese è ùn vultò mai più in i so terre. Visse quindi à Odessa, Mosca è San Petruburgu, stringhjendu ligami incù numerosi scrittori russii, frà i quali Alexandr Pushkin.

## E so opare
Com'è pueta cuminciò à raccoglie i primi successi incù l'opara *Ballady i romanse* (*Ballate è Rumanze*) di u 1822 chì apre l'età rumantica in a letteratura polacca. U prefaziu di l'opara hè una fotografia annantu à a litteratura di l'Europa occidentale.

Durante u so esiliu Mickiewicz hà scrittu frà altru *Konrad Wallenrod* (1828), un puema filosoficu chì hà ispiratu a ghjuvantù polacca in a lotta contru l'oppressione. In issa opara un Maestru Lituanu di l'Ordine Teutonicu dimolisce e so attività.

In u 1825 Mickiewicz si trova in Crimea è publicheghja a so opara erotica *Sonety krymskie* (*Sonetti di Crimea*, 1826). Hè stata ispirata da u panorama di a steppa, a so anima è a so mente sò sempre più assorbite da i so sentimenti naziunalisti. Ma l'opara, a più importante par i polacchi hè *Pan Tadeusz* (*Signori Taddeo*) - un poema di 12 libri, chjamatu "epopeia naziunali".

Adam Mickiewicz hà ancu fattu traduzione in polaccu d'opare di autori taliani: Francesco Petrarca è Dante Alighieri.
Pinu granatu

U **pinu granatu** (*Pinus pinea*) hè una spezia d'arburi chì faci parti di a famiglia di i Pinaceae.

## Discrizzioni

U pinu granatu hè una spezia d'arburi appartinendu à a famiglia di i Pinaceae. Hè carattarizatu da u so prufilu maistosu è u so portu in parasoli, da induva u so nomu cumunu. Stu arburi pò aghjunghja un'altezza da 20 à 35 metri, incù un fustu rittu è una curteccia di culori brunu o russicciu, chì hè scannata. I so casci parsistenti sò di culori verdi scuru è misurani circa 10 à 20 centimi di longu. I coni di *Pinus pinea* sò di forma uvali è poni aghjunghja una taglia da 8 à 15 centimi. 

## Ripartizioni

U pinu granatu hè urighjinariu di u bacinu mediterraniu, ind'eddu hè largamenti spartu. Omu u trova par u più in i righjoni custieri da u sudu di l'Auropa, in particulari in iSpagna, in Italia, in Francia è à u Portugallu. Stu arburi hè bè adattatu à i climi mediterranii, incù istati caldi è secchi è inverni dolci è umiti. Cresci dinò in certi righjoni d'Africa subrana è di u Mediu Urienti. 

*Pinus pinea* hè prisenti in Corsica.

## Biulugia

U pinu granatu hè una spezia à crescita lenta, aghjunghjendu di regula a so maturità trà 30 è 50 anni. Si ripraduci in impullinazioni anemofila, vali à dì chì l'amacu hè spargugliatu da u ventu. I coni femini pruducini i graneddi chì sò spargugliati da i scurrioli è altri picculi mammiferi. A ghjirminazioni di i graneddi nicissiteghja cundizioni favurevuli, tali un'espusizioni à u soli è una terra bedda assiccata. 

## Tassunumia

U pinu granatu apparteni à u genaru Pinus, chì ragruppa numarosi spezii d'arburi cunifari. Hè ancu cunnisciutu sottu à i sinonimi siguenti : Pinus sativa, Pinus pignolia è *Pinus pinea* var. pinea. 'Ssi noma sò calchì volta usati par disignà sottuspezii o varietà spicifichi di *Pinus pinea*. 

## Cunsirvazioni

U pinu granatu hè cunsidaratu com'è una spezia di priaccupazioni minori in termini di cunsirvazioni. Bench'eddu possi essa affittatu da a disfuristazioni è a cunvirsioni di i terri pà l'agricultura, ferma largamenti spartu in a so aria di ripartizioni naturali. Certi misuri di cunsirvazioni, tali a prutizzioni di l'ambienti naturali è a rigulazioni di u sfruttamentu furistieru, sò missi in campu par prisirvà 'ssa spezia emblematica di u paisaghju mediterraniu. 

## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Noti


## Liami
* [Saveriu Ferrandi, ''L’arburatura è u focu'', [Matina latina]]

## Da veda dinò
* u pinu lariciu
* u pinu marittimu
* l'arburi di Corsica

## Altri prugetti
*  ''Pinus pinea''  annantu à Wikimedia Commons.
Ghjaddicu

U **Ghjaddicu** (o Ghjallicu (*[[Abies alba]]*) hè un arburu chì faci partia di a famiglia di i Pinaceae.

## Discrizzioni

U ghjaddicu hè una spezia d'arburi di a famiglia di i Pinaceae. Pò aghjunghja un'altezza da 50 à 60 metri è un diamitru di fustu di 1,5 à 2 metri. I penni sò piani, misurendu da 2 à 4 cm di lunghezza è disposti in spirala di tondu à i rami. I fiora sò riuniti in coni maschili è feminicci.  I coni femini sò dritti, misurendu da 10 à 20 cm di lunghezza è da 4 à 5 cm di larghezza. 

U ghjaddicu pò ghjugna à l'ità di 300 anni. I fiori sò riuniti in coni maschili è feminicci.

## Ripartizioni

U ghjaddicu hè prisenti in parti assà di l'Auropa, dapoi i Pirenei insin'à i Carpazi, passendu da l'Alpi è i Balcani. Cresci par u più in i muntagni, à altitudini andendu da 300 à 2000 metri. Hè à spessu assuciatu à altri spezii d'arburi, tali u faiu o a leccia. 

U ghjaddicu hè prisenti in Corsica ed hè cumunu.

## Tassunumia

*Abies alba* hè statu discrittu par a prima volta da u butanistu svizzaru Conrad Gessner in u 1561. Hà dopu statu classificatu in u genaru *Abies* da u butanistu svidesu Carl von Linné in u 1753. Esistini parechji sinonimi pà 'ssa spezia, in particulari Abies pectinata, Abies picea è Pinus abies. 

## Cunsirvazioni

U ghjaddicu hè cunsidaratu com'è una spezia vulnerevuli da l'Unioni internaziunali par a cunsirvazioni di a natura (UICN). I principali minacci chì pesani annantu à 'ssa spezia sò a disfuristazioni, u sfruttamentu furistieru eccessivu è i cambiamenti climatichi. Misuri di cunsirvazioni sò stati missi in piazza in certi paesi, in particulari a criazioni di riservi naturali è a rigulazioni di u sfruttamentu furistieru.

## Lessiculugia
U ghjaddicu (u ghjallicu) hè ancu chjamatu u ghjalgu.

In a tupunimia, si ritrovani parechji variazioni chì facini rifarenza à u ghjaddicu: Ghjalconu, Ghjallichiccia, Ghjalliconu, Ghjalcheta, Ghjalchiccia, Ghjalchetta, Ghjalgarellu, Ghjalgarella, Ghjalgacciu, Ghjalghetta.

## Noti


## Rifarimenti
* Chiorboli J. (2013) *Lingua corsa è nomi di lochi - Langue corse et noms de lieux*, Albiana.
* Jeanmonod D. & Gamisans J. (2013) *Flora Corsica* (2 ed), Edisud.

## Altri prugetti
*  Abies alba annantu à Wikimedia Commons.

## Da veda dinò
* l'arburi di Corsica

## Liami
* [ U Natale d’oghje è e so urigine - Perchè un ghjallicu ?, [Adecec]]
Danzica

**Danzica** (polaccu: *Gdańsk*) hè una cità di a Pulonia, situata in u voivudatu di a Pomerania. Ci sò 461 489 abitanti (2014)

## Dimugrafia
Faiu

U **faiu, chjamatu u fogu (prununcia:['fɔu]) in Castagniccia** (*[[Fagus sylvatica]]*) hè un arburu chì faci partita di a famiglia di i Fagaceae, com'è a leccia è u castagnu. U faiu hè urighjinariu d'Auropa. U faiu hè altu sin'à 50 metri, ma a so altezza media si situeghja trà 20 è 30 metri. Pò campà sin'à l'ità di 300 anni.
Una furesta di faii hè una [faieta (in Castagniccia: u fughetu; prununcia [fu'ɛdu])](https://co.wikipedia.org/wiki/faieta)

## In Corsica
U faiu hè cumunu in Corsica.


Baden-Baden-Fagus sylvatica-04-Rot-Buche-Kaiserallee-2012-gje.jpg|Fagus sylvatica
Baden-Baden-Fagus sylvatica purpurea-12-Blutbuche-Lichtental-2012-gje.jpg|Fagus sylvatica purpurea
Baden-Baden-Fagus sylvatica pendula-Haengebuche2-26-Herbst-2006-gje.jpg|Fagus sylvatica pendula
Baden-Baden-Fagus sylvatica laciniata-12-Geschlitztblaettrige Rotbuche-Zweig-2012-gje.jpg|Fagus sylvatica laciniata
Baden-Baden-Fagus sylvatica pendula-Haengebuche1-44-Blattentfaltung-2012-gje.jpg
Baden-Baden-Fagus sylvatica-54-Rot-Buche-Borke-2015-gje.jpg
Fagus sylvatica MHNT.BOT.2010.6.81.jpg|
Fagus sylvatica MHNT.BOT.2004.0.312.jpg|


## Da veda dinò
* l'arburi di Corsica
*Platanu
*Alzu

## Rifarenzi
* [ Saveriu Ferrandi, ''L’arburatura è u focu'', [Matina latina]]
Cunventu di Sant'Antonu

U **Cunventu di Sant'Antonu** (o Cunventu di Sant'Antone) hè un munimentu situatu annantu à a cumuna d'Ulmetu. Hè statu custruitu in 1717 da i Cappuccini. U prubitariu hè a cumuna d'Ulmetu. U cunventu di Sant'Antonu hè scrittu com'è munimentu storicu dipoi 1991.
Padniewko

**Padniewko** hè una cumuna di u voivudatu di a Cuiavia-Pomerania, in Pulonia. Ci sò 399 abitanti (2005)

## Dimugrafia
Zafranu corsu

U **zafranu corsu** (*[[Crocus corsicus]]*) hè un fiori chì faci partita di a famiglia di l'Iridaceae. Hè una spezia endemica di a Corsica è di a Sardegna. U zafranu corsu hè altu da 5 à 20 cm. Fiurisci da frivaghju à aostu. I fiori sò viuletti. U zafranu corsu si scontra dignalocu, à parta da 100 metri insin'à 2700 metri. U zafranu si scontra à spessu in i loca ind'eddu ci hè dinò *Crocus minimus*. Ma u zafranu corsu hè più cumunu in i pineti è in i scupicci.

## Ripartizione

U zafranu corsu hè endemicu di Corsica. Omu u trova par u più in i righjoni muntosi di l'isula, à altitudini cumpresi trà 500 è 1500 metri. Priferi i terri beddi assiccati è i zoni assuliati.
### In Corsica
U zafranu corsu hè prisenti è cumunu in Corsica.

## Biolugia

U zafranu corsu hè una pianta à fiuritura prumaticcia, fiuriscendu di regula trà frivaghju è aprili. Si riproduci par u più da a dispersioni di i so graneddi, chì sò traspurtati da u ventu o da l'animali. I fiora di u *Crocus corsicus* sò ancu visitati da l'insetti inamacatori, tali l'abbi è i sbarrabattuli, chì cuntribuiscini à a ripruduzioni di a pianta. 

## Tassonumia

U *Crocus corsicus* apparteni à u generu Crocus, chì ragruppa circa 90 spezii di pianti à fiori. Hè calchì volta ancu chjamatu Crocus di Corsica. Un sinonimu di *Crocus corsicus* hè: *Crocus insularis* Herb.

## Cunsirvazioni
U zafranu corsu hè cunsidaratu cum'è una spezia vulnerabili par causa di a so ripartizioni geugrafica ristrinta è di a distruzzioni di u so ambienti naturali. L'attività umani, tali l'urbanisazioni è l'agricultura intensiva, minacciani a sopravvivenza di 'ssa pianta. Misuri di cunsirvazioni, tali a prutizzioni di i zoni induv'eddu si trova è a sinsibilisazioni di u publicu à a so impurtanza eculogica, sò inecessarii per prisirvà u zafranu corsu. 

## Da veda dinò
* i fiori di Corsica
* u zafranu minutu: Crocus minimus
*Biscutella rotgesii
*Canofula
*Lepru corsu
*Pavonu corsu
*Pinguicula corsica
*Spinedda
*Spinitriculu
*Stachys corsica

## Rifarenzi
* Gamisans, Jacques (1996), A flora endemica di Corsica - La flore endémique de Corse, Edisud (in francesu)
* Jeanmonod D. & Gamisans J. (2013) *Flora Corsica* (2 ed), Edisud.

## Note


## Altri prugetti
*  ''Crocus corsicus'' annantu à Wikimedia Commons.
Circundariu di Bastìa

U **Circundariu di Bastìa** hè una divisione amministrativa francese situata in u dipartimentu di u Cismonte, in Corsica.

Tene 92.640 abitanti è a sò superficia hè 1.382 km². A sottuprefettura hè Bastìa.

## Cumpusizione
U circundariu cumporta 94 cumune gruppate in 16 cantoni:
* cantone di A Conca d'Oru
* cantone di Altu di Casacconi
* cantone di l'Altu Nebbiu
* cantone di Bastia 1
* cantone di Bastia 2
* cantone di Bastia 3
* cantone di Bastia 4
* cantone di Bastia 5 (cantone di Lupinu)
* cantone di Bastia 6 (cantone di Furiani è Montesoru)
* cantone di Campoloru di Moriani
* cantone di Capibiancu
* cantone di Fiumaltu d'Ampugnani
* cantone di Sagru di Santa Ghjulia
* cantone di San Martinu di Lota
* cantone di U Borgu
* cantone di U Vescuvatu
Circundariu di Calvi

U **circundariu di Calvi** hè una divisione amministrativa situata in u dipartimentu di a Corsica suprana.

Tene 17.875 abitanti è a sò superficia hè 861 km². A sottuprefettura hè Calvi.

## Cumpusizione
U circundariu cumporta 33 cumune gruppate in 4 cantoni:
* cantone di Belgudè
* cantone di Calenzana
* cantone di Calvi
* cantone di Isula Rossa
Triangulu Australe

U **Triangulu Australe** (o Triangulu Australi) (*[[Triangulum Australe]]*) hè una di e 88 custellazione moderne.

## Mitologia

## Stelle

## Ligami

* The Deep Photographic Guide to the Custellazione: Triangulum Australe
Circundariu di Corti

U **circundariu di Corti** hè una divisione amministrativa situata in u dipartimentu di a Corsica suprana.

Tene 31.088 abitanti è a sò superficia hè 2.423 km². A sottuprefettura hè Corti.

## Cumpusizione
U circundariu cumporta 109 cumune gruppate in 10 cantoni:
* cantone di Bustanicu
* cantone di Castifau è Merusaglia
* cantone di Corti
* cantone di Ghisoni
* cantone di I Prunelli di Fiumorbu
* cantone di Moita è Verde
* cantone di Niolu è Omessa
* cantone di Orezza è Alisgiani
* cantone di Venacu
* cantone di Vezzani
IHS

**IHS** hè un monogramma di Ghjesù Cristu. Cunsiste in una cumbinazione di lettere di l'alfabetu grecu o di quellu latinu chì formanu un'abbreviazione di u nome di Ghjesù Cristu. Per quessa, si face usu tradiziunalemente di IHS cum'è simbulu cristianu.

In a tradizione cattolica, IHS hè derivatu da e prime trè lettere di u nome grecu di Ghjesù: iota-eta-sigma. Si pò rimarcà quì ch'è a lettera greca *eta* hè stata traslitterata cù a lettera latina H, facilmente perchè hanu una grafia simile.

"IHS" hè interpretatu à spessu cum'è l'abbreviazione di *[[Iesus Hominum Salvator]]* ("Ghjesù, salvatore di l'omu", in latinu) o cum'è l'abbreviazione di *[[in hoc signo vinces]]*, assuciata tandu incù a visione di Custantinu u Grande.

## In Corsica
*IHS* si trova à spessu annantu à i casi antichi.
Alzu

L' **Alzu** (*[[Alnus glutinosa]]*) hè un arburu chì faci partia di a famiglia di i Betulaceae. Si trova u più suventi vicinu à i fiumi è i vadini. 
Esistini quattru sottuspezii d'alzu:
* *Alnus glutinosa* subsp. *glutinosa*: in Auropa.
* *Alnus glutinosa* subsp. *barbata*: à u nordu di l'Anatolia. 
* *Alnus glutinosa* subsp. *antitaurica*: à u sudu di l'Anatolia, raru.
* *Alnus glutinosa* subsp. *betuloides*: à l'estu di l'Anatolia.

Una stesa d'alzi hè una alziccia.

## In Corsica
L'alzu hè cumunu in Corsica. Hè mintuvatu à spessu in a tupunimia corsa. Par asempiu: Alzetu, Alzu di Leva, Alzi, Alziccia.

## Citazioni
Accadi chì l'alzu fussi mintuvatu in a cultura è a litteratura corsa. Par asempiu:
* in u pruverbiu: *Focu d'alzu, focu falsu*

## Da veda dinò
* l'arburi di Corsica
*Faiu
*Platanu

## Rifarenzi
* [ Tupunimi di Campuloru, Anton' Dumenicu Monti, 1976, [Adecec]]
Cantone di Sagru di Santa Ghjulia

U **cantone di Sagru di Santa Ghjulia** hè una divisione amministrativa situata in u circundariu di Bastia.

Tene 3.356 abitanti è a sò superficia hè 143,35 km². U capilocu hè Brandu.
 
## Cumpusizione
U cantone cumporta 8 cumune: 
* A Petra Curbara
* Brandu
* Canari
* Nonza
* Ogliastru
* Olcani
* Olmeta di Capicorsu
* Siscu
Cantone di San Martinu di Lota

U **cantone di San Martinu di Lota** hè una divisione amministrativa situata in u circundariu di Bastia.

Tene 7.271 abitanti è a sò superficia hè 30,27 km². U capilocu hè San Martinu di Lota.
 
## Cumpusizione
U cantone cumporta 3 cumune: 
* E Ville di Petrabugnu
* San Martinu di Lota
* Santa Maria di Lota
Funtana di a Currachjina

A **Funtana di a Currachjina** hè una funtana di Corsica. Si trova in a Bocca di San Ghjorghju, annantu à a cumuna di Grussetu è a Prugna. A funtana hè situata à u cantu di u stradonu, annantu à a dritta, subitu dopu à a bocca, falendu versu Aiacciu. U nomu *currachjina* significheghja: piccula currachja. L'acqua di a funtana hè apprizziata da l'amatori chì venini àd empia sia un fiascu, sia una damisgiana, sia una butteglia o dui.

## Rifarenzi
* Lucetta Poncin, *Vida di u Taravu*, Alanu Piazzola, 2004 (in francesu)
Populus nigra

*Populus nigra* hè una spezia di pianta chì faci parti di a famiglia di i Salicaceae.

## Discrizzioni

*Populus nigra*, cumunamenti chjamatu u piobbu neru, hè una spezia d'arburi appartinendu à a famiglia di i Salicaceae. Si distingui da a so curteccia bughja è scannata, è ancu da i so casci cadenti à forma di rombu. I casci sò verdi scuru annantu à u sopra è più pallidi in sottu, misurendu di regula trà 5 è 10 centimi di longu. I fiora di u piobbu neru sò ragruppati in tramuli pindenti, chì appariscini di branu innanzi à l'apparsa di i casci. I tramuli masci sò giaddi, mentri chì i tramuli femini sò di culori verdi pallidu. 

## Ripartizioni

U piobbu neru hè urighjinariu d'Auropa è d'Asia uccidentali. Hè largamenti spartu in l'Auropa sana, da u nordu di a Scandinavia insin'à u sudu di a penisula iberica. Omu u trova ancu in Asia, in particulari in Turchia, in Iranu è in Iraccu. 'Ssa spezia hè stata intradutta in altri righjoni di u mondu, in particulari in America subrana. 

*Populus nigra* hè prisenti in Corsica.

## Biulugia

U piobbu neru hè un arburi à crescita rapita chì pò aghjunghja un'altezza da 30 à 40 metri. Prifirisci i terri umiti è i zoni prossimi di i corsi d'acqua. Hè capaci à tullarà i pieni timpuranii è pò ancu crescia in i terri salini. U piobbu neru hè un arburi dioicu, ciò chì significheghja ch'eddu t'hà individui masci è femini spiccati. L'impullinazioni hè par u più assicurata da u ventu. 

## Tassunumia

U piobbu neru apparteni à u genaru Populus, chì ragruppa parechji spezii d'arburi cunnisciuti sottu u nomu di piobbi. Esistini parechji sinonimi pà 'ssa spezia, in particulari Populus betulifolia, Populus canescens è Populus italica. 'Ssi noma sò stati usati in u passatu pà disignà variazioni rigiunali o sottuspezii di u piobbu neru. 

## Cunsirvazioni

U piobbu neru hè una spezia rilativamenti cumuna è largamenti sparta in Auropa. Eppuri, certi pupulazioni lucali poni essa minacciati par causa di a distruzzioni di u so ambienti naturali. Misuri di cunsirvazioni sò missi in piazza in certi paesi pà pruteghja i piobbi neri è u so ambienti. Prugrammi di rimbuscamentu sò ancu missu in sesta par risturà i pupulazioni in i zoni ind'eddi sò stati sgradati. Hè impurtanti di prisirvà 'ssa spezia par causa di u so rollu eculogicu è di u so valori esteticu. 

## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Noti


## Altri prugetti
*  ''Populus nigra'' annantu à Wikimedia Commons.
Bocca di San Ghjorghju

A **Bocca di San Ghjorghju** hè una bocca di Corsica. Faci partita di a cumuna di Grussetu è a Prugna. A bocca hè situata à una altezza di 757 metri. Ci si trova dui ustarii è parechji casi è casetti. Ci sò dinò i ruvini di l'antica cappedda di San Ghjorghju di u Medievu. Falendu versu Aiacciu, subitu dopu à a bocca di San Ghjorghju, ci si trova a funtana di a Currachjina. A bocca limiteghja l'anziani pievi d'Urnanu è d'Istria.

## Da veda dinò
* a funtana di a Currachjina

## Rifarenzi
* Lucetta Poncin, *Vida di u Taravu*, Alanu Piazzola, 2004 (in francesu)
Vicu (Santa Maria è Sichè)

**Vicu** hè un paisolu situata annantu à a cumuna di Santa Maria è Sichè. Ci si trova u palazzu di Samperu, custruitu di ghjugnu 1558, ma chì hè statu sfattu da i ghjinuvesi in 1560. Di punta à u palazzu, si pò veda una facciata arruvinata incù l'archera. À centu metri di u palazzu, ci sò dinò i ruvini di a cappedda di San Bastianu. 

## Gallaria d'imagini

Image:Arrow slit - Archera (Vicu).JPG|Una archera annantu à casa di Samperu Corsu in Vicu
Image:Arrow slit - Archera (Vicu)2.JPG|Una archera quatrata in Vicu, annantu a facciata di a casa
Image:Samperu_Corsu.JPG|U bustu di Samperu Corsu in u so palazzu di Vicu


## Citazioni
*Vicu* hè statu mintuvatu calchì volta ina a litteratura corsa. Par asempiu:
* in i *Poesie Giocose* di Monsignori di la Fuata:
: *Santa Maria, cun Vicu è cun Sichè* 
: *Spichju d'Urnanu, famosi tutti è trè!* (...)
: *Vi hè la casa di [[Samperu Corsu|Samperu]]*
: *Chi hà un aspettu sempri fieru.*

## Da veda dinò
* Santa Maria è Sichè
* Samperu Corsu
* Vannina d'Urnanu
* a cumuna di Vicu

## Rifarenzi
* Della Foata, Paulu Matteiu, 1973, "Poesie Giocose in lingua vernacula della pieve d'Ornano" 
* Lucetta Poncin, *Vida di u Taravu*, Alanu Piazzola, 2004 (in francesu)
Palazzu di Samperu

U **Palazzu di Samperu** hè una casa forti di Corsica. Si trova in u paisolu di Vicu, annantu à a cumuna di Santa Maria è Sichè. U palazzu hè statu custruitu di ghjugnu 1558. Era u lughjamentu furtifivatu di Samperu Corsu è di Vannina d'Urnanu. Annantu à a facciata di u palazzu, si pò veda una impurtanta archera virticali. U bustu di marmaru biancu chì si trova in una nichja hè un donu di u principi Ghjirolmu Bonaparte in 1876. U palazzu di Samperu hè statu sfattu da i ghjinuvesi in 1560. U palazzu era situatu à centu metri di l'antica cappedda di San Bastianu.

## Gallaria d'imagini

Image:Samperu_Corsu.JPG|U bustu di Samperu Corsu in u palazzu


## Da veda dinò
* Santa Maria è Sichè
* Samperu Corsu
* Vannina d'Urnanu
* u paisolu di Vicu

## Rifarenzi
* Lucetta Poncin, *Vida di u Taravu*, Alanu Piazzola, 2004 (in francesu)
Tramuntana

A **Tramuntana** (o Tramontana) hè un ventu chì soffia in u Mare Terraniu. Hè un ventu fretu è asciuttu, chì vene da u Nordu.

## Citazione
Accade chì a tramuntana fussi citata in a cultura è in a litteratura corsa. Per esempiu:
* in u pruverbiu: *Tramuntana, fresca è sana.* Ma si dice dinù in u sartinese: *Tramuntana, frisca è sana. Pa li vechji ùn hè sana È mancu par i ziteddi Chì l'arrusti i so nudeddi.*

## Da vede dinù
*''a Tramuntana'': a rivista creata da Santu Casanova
*a stella tramuntana
*Neve
*Acqua nivosa
*Saetta
*Tromba marina
Quandu serò per Corti

:Quandu serò per Corti
:Piazza à la citadella
:Addiu la mio zitella
:Ti devu abbandunà.

:A vita di u suldatu
:Ghjè una vita santa
:Si manghja si beie è si canta
:D'altri pinseri ùn s'hà.

:Quandu serò per mare
:Di punta à la Turchina
:Addiu culomba mia
:Ti devu abbandunà.

:Ma nun ti lasciu sola
:Ti lasciu un zitellettu
:Strigne lu forte in pettu
:Abbraccia lu per mè.
Sambula

A **Sambula** (o Sammula) (*[[Allium triquetrum]]*) hè un tipu di pianta chì face parte di a famiglia di e Liliaceae. Hè un fiore di l'area mediterranea, ma hè stata introdutta per esempiu in Brittania o in Inghilterra. 

## Descrizzione
A sàmbula hè alta da 20 à 40 cm. I fiori sò bianchi. Sò longhi 14 à 18 mm. Fiuriscenu d'aprile à ghjugnu. I fiori sò ermafruditi, avendu à tempu organi maschili è feminili. U bulbu hà un diamitru sin'à 20mm. E sambule hanu un odore d'aglia. E sambule si scontranu da 0 à 700 metri. Si piacenu piuttostu in i lochi adumbrati è in a terra umida.

## Cumposizione chimica
E sambule cuntenenu sulfussidi: allicina, allistatina, disulfuru di diallile.

E sambule sò ricchissime in oligoelementi, chì cuntenenu potassiu (1249.75 mg/100g), calciu (155.65 mg/100g), magnesiu (105.70 mg/100g) è ancu ferru, zincu è manganese.

Sicondu certi studii, e sambule averianu pruprietà antinfiammatorie.

## Ripartizione
E sambule sò diffuse in a parte occidentale di u Mediterraniu.

### In Corsica
E sambule sò assai cumune in Corsica. Sò ancu chjamate agliu salvaticu o purriolu. 

## Etnobutanica
In Corsica, u nome "agliu salvaticu" si riferisce à l'odore d'aglia di e sambule, è à u fattu ch'è i picculi bulbi ponu esse manghjati in insalata. Sò raccolti piuttostu à u principiu di l'estate. E sambule s'usanu dinù in a suppa, è si ni pò ancu fà frittate. In i tempi, e sambule eranu vindute annantu à i marcati (Conrad 1981).

## Citazione
Accade chì a sambula fussi citata in a litteratura è a cultura corsa. Per esempiu:
* in e *Poesie Giocose* di Paulu Matteiu di la Fuata:
:*À li sammuli è à li [[bagu|baga]]*
:*Si ni và tuttu lu [[branu]]*
* in a sprissione: *Esse ni à e sambule* chì significheghja: firmà senza nulla o *Manghjarà i sammuli !* chì vole dì: hè senza nulla, senza rivinuti
* in l'interghjezzione: *Diu sambula !*

## Note


## Referenze
* Gabriella Corea, Ernesto Fattorusso, é Virginia Lanzotti, *Saponins and Flavonoids of Allium triquetrum*, Journal of natural Products, 2003 (in inglese)
* [ Conrad, Marcella,  I corsi è e piante salvatiche, avà è innanzi, [1981], Adecec]
* Mokrani Ahlem, 2022, Caractérisation Phytochimique de l'ail triquètre (Allium triauetrum L.) 
* Menacer, A., & Saidi, F. (n.d.). Mineral content and chemical composition of the lipid fraction of Algerian Allium triquetrum bulbs. Revue Agrobiologia. https://asjp.cerist.dz/en/article/228550

## Da vede dinù
* i fiori di Corsica
Roma

**Roma** hè a capitale d'Italia è dinù u capilocu di u Laziu è di a pruvincia di Roma. Incù i so 2.875.472 abitanti è una superficia di 1.287 km², ghjè u cumunu più appupulatu e più estesu d'Italia.

Incù più di 26 milioni di visitadori ogni annu, Roma hè a terza città in Auropa e l'uttava in u mondu per u numaru di turisti.

Inde i tempi di l'Imperu Rumanu, era a più grande cità d'Auropa. U Vaticanu, induve stà u Papa, è chi hè u statu indipendente u più chjucu di u mondu, hè in Roma.

## Cumune cunfinente

Albano Laziale, Anguillara Sabazia, Ardea, Campagnano di Roma, Castel Gandolfo, Castel San Pietro Romano, Ciampino, Colonna, Fiumicino, Fonte Nuova, Formello, Frascati, Gallicano nel Lazio, Grottaferrata, Guidonia Montecelio, Marino, Mentana, Monte Porzio Catone, Monte Compatri, Monterotondo, Palestrina, Poli, Pomezia, Riano, Sacrofano, San Gregorio da Sassola, Tivoli, Trevignano Romano, Zagarolo è a Cità di u Vaticanu.

## Da vede dinò
*Università Niccolò Cusano
Mosca cavallina

A **Mosca cavallina** (o Mosca cavaddina o Musca cavaddina) (*[[Ophrys fuciflora]]*) hè un tipu di pianta chì face parte di a famiglia di l' Orchidaceae. Hè una orchidea d'Europa ch`si pò truvà sin'à 1300 metri. A mosca cavallina hè alta da 20 à 40 cm. Fiurisce di ghjugnu o di lugliu. U nome corsu vene da u fattu chì u fiore di *Ophrys fuciflora* s'assumiglia à una mosca cavallina. Un sinonimu di *Ophrys fuciflora* hè: *[[Ophrys holoserica]]*. 

## In Corsica
A mosca cavallina hè cumuna in Corsica. 

## Da vede dinù
* i fiori di Corsica
*Orchidee salvatiche in Italia
*Anacamptis pyramidalis
*Labellu
*Lingua di diavulu
*Lingua di ghjallu
*Ofride gialla
*Orchis ustulata
*Ufridi neru
Zafranu minutu

U **zafranu minutu** (*[[Crocus minimus]]*) hè un fiori chì faci parti di a famiglia di l'Iridaceae. Hè una spezia endemica di a Corsica, di a Sardegna è di l'isula Capraia. U zafranu minutu hè altu 5 à 12 cm. Hè più chjucu cà u zafranu corsu. U diamitru di i fiori varieghja trà 28 è 45 mm. Fiurisci da ghjinnaghju à aprili. I fiori sò viuletti. U zafranu minutu si scontra à spessu in i loca ind'eddu ci hè dinò u zafranu corsu, ma u zafranu minutu hè menu cumunu cà u zafranu corsu in i pineti è in i scupicci.

## Ripartizione

U *Crocus minimus* hè urighjinariu di u circondu mediterraniu, in particulari da u sudu di l'Auropa è di l'Africa suprana. Omu u trova per u più in i pratulini, i prata è i zoni pitricosi. 'Ssa pianta hè bè adatta à i climi caldi è asciutti, è priferii i terri beddi assiccati. 

### In Corsica
U zafranu minutu hè cumunu in Corsica, ma hè più raru in Cismonti cà in Pumonti.

## Biolugia

U zafranu minutu hè una pianta vivaci, ciò chì significheghja ch'edda sopravvive è fiurisci mentri parechji anni. Si riproduci par u più da a furmazioni di bulbi suttarranii, chì si multiplicheghjani à u filu di u tempu. A fiuritura di *Crocus minimus* hà locu di branu, di regula trà marzu è aprili. I fiora attirani l'insetti inamacatori, tali l'abbi è i sbarrabattuli, chì cuntribuiscini à a ripruduzioni di a pianta. 

## Tassunumia

*Crocus minimus* apparteni à u genaru Crocus, chì ragruppa numarosi spezii di pianti à fiori. Hè ancu cunnisciutu sottu à u sinonimu *Crocus minimus* subsp. minimus. 'Ssa spezia hè stata discritta par a prima volta da u botanistu francesu Pierre Edmond Boissier in u 1844. 

## Cunsirvazione

U zafranu minutu hè cunsideratu cum'è una spezia vulnerabili par causa di a distruzzioni di u so ambienti naturali. A cunvirsioni di i terri par l'agricultura intensiva è l'urbanisazioni ani caghjunatu una diminuzioni di a so pupulazioni in numarosi righjoni. Misuri di cunsirvazioni sò nicissarii par pruteghja 'ssa pianta è prisirvà a so diversità genetica. A criazioni di riservi naturali è a sinsibilisazioni di u publicu à l'impurtanza di a cunsirvazioni di a flora lucali sò azzioni escinziali par assicurà a sopravvivenza di *Crocus minimus*. 

## Da veda dinò
* i fiori di Corsica
* u zafranu corsu

## Rifarenzi
* Gamisans, Jacques (1996), A flora endemica di Corsica - La flore endémique de Corse, Edisud (in francesu)
* Jeanmonod D. & Gamisans J. (2013) *Flora Corsica* (2 ed), Edisud.

## Note


## Altri prugetti
*  ''Crocus minimus'' annantu à Wikimedia Commons.